section_heading: Povijest
paragraph_text: Nakon osnivanja provincije Ontario 1867. Toronto je postao njezin glavni grad. U razdoblju 1849. – 1852. i 1856. – 1858. Toronto je bio glavni grad Ujedinjenih provincija Kanade. Gradovi Toronto i Montreal su se sporili oko prava da postanu glavni grad Kanade te je odlučeno da glavni grad postane Ottawa između njih. U 19. je stoljeću grad postao značajan industrijski centar i željezničko čvorište. Godine 1904. velik dio grada je nastradao u požaru, ali je brzo obnovljen.